Rum (Schottland)

Rum is en schottsch Eiland, süden vun Skye, dat to de Binneren Hebriden höört. De hööchste Punkt vun dat Graniteiland is de 810 Meters hoge Askival in de Cuillin-Keed, de Överresten vun en Vulkan. In de Cuillin-Keed sünd ok Platin un annere rore Mineralen to finnen.

Dat Eiland wörr 1957 an den Raat för Naturschuul (Nature Conservancy Council, hüüt Scottish Natural Heritage) verköfft, de Rum in en Rebeet för Naturschuul ümwannelt hett.

Dat Eiland hett hüüt so wat 30 Inwahners. 

To de Fauna höört Rootwild, Ottern, Robben, Zegen, Seeaadlers un Eideraanten. In'n fröhen Sommer brööd üm un bi 100.000 Sturmvagels (Puffinus puffinus) op dat Eiland.

Dat Slott Kinloch, dat ut roden Sandsteen boot is, liggt an ene Bucht an de Oostküst.

Kategorie:Eiland
Kategorie:Schottland
Kategorie:Atlantik